Pfizer-entstof beskerm ses maande teen ernstige Covid-19 | Maroela Media
Luidens 'n navorsingsverslag wat onlangs in die mediese vaktydskrif The Lancet gepubliseer is, is twee dosisse van die Pfizer-entstof vir minstens ses maande hoogs doeltreffend teen ernstige of dodelike koronavirusgevalle, maar blyk dit dat aanvullings van die entstof dalk ná hierdie tydperk nodig sal wees.
Die navorsing wat deur Pfizer en 'n gesondheidsorgverskaffer, Kaiser Permanente, gedoen is, het die doeltreffendheid van die entstof onder inwoners van Kalifornië in die VSA oor etlike maande bepaal.
Navorsers het as deel van hul navorsing altesaam 3,4 miljoen mense wat tussen Desember verlede jaar en Augustus vanjaar volledig met die Pfizer-entstof ingeënt is, se rekords nagegaan.
Ná 'n gemiddelde tydperk van drie tot vier maande het navorsers bevind dat mense wat volledig ingeënt is 73% beskerming teen infeksie geniet en 90% teen hospitalisasie.
"Terwyl beskerming teen die Delta-variant oor vyf maande met 40% afgeneem het, bly die persentasie beskerming teen hospitalisering, wat gevalle van alle variante insluit, baie hoog," het die navorsers gesê.
Die afname in beskerming teen die Delta-variant is waarskynlik weens 'n afname in die entstof se doeltreffendheid eerder as die variant wat die entstofbeskerming vryspring.
"Ons bevindings wys hoe belangrik dit is om die doeltreffendheid van die entstowwe oor 'n tydperk te monitor. Dit het ook aan die lig gebring dat aanvullings van die entstof waarskynlik nodig sal wees om die hoë beskermingspersentasies wat op aanvang van die inentingsprogram waargeneem is, te herstel."
In Augustus het die VSA 'n bykomende dosis van die Covid-19-entstof goedgekeur vir mense met 'n verswakte immuunstelsel, terwyl Frankryk 'n aanvulling vir bejaardes aangebied het. Israel het kinders van 12 jaar en ouer 'n derde dosis, net vyf maande nadat hulle volledig ingeënt is, aangebied.
'n Verslag wat in September deur die Wêreldgesondheidsorganisasie (WGO) bekend gemaak is, het bevind dat die inentings egter doeltreffend genoeg is en dat 'n derde dosis vir die algemene bevolking onnodig sal wees.
Die WGO het gevra dat die toediening van derde dosisse tydelik uitgestel word totdat die ongelykheid in dosisverspreiding tussen ryk en arm land aandag gekry het.
Big Pharma kan maar net nie laat gaan om nog 'n laaste bietjie geld te tap nie.
Net 2 vrae wat ek gou aan dink:
1. Hoe lank sou natuurlike immuniteit 'n oersoon beskerm wat reeds COVID gehad het? Langer as 6 maande, of korter?
2. Sou dit protokol word vir aanvullende inspuitings, wie gaan daarvoor betaal? As dit die Regering is, is dit dan indirek die belastingbetaler.
Wonder maar net!!!
Daar het jy dit nou! Elke 6 maande!!!! Wat is volgende???? Natuurlike imuniteit hou lewenslank!!!
Jy moet ingeteken wees om te stem38-8Jy moet ingeteken wees om te stem
En die eksperiment duur voort..
Daarsy soos die griep inspuiting, "beskerm jou", maak jou siek en volgende jaar doen jy dit weer en die volgende jaar weer en so hou dit aan.